Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20170

d) Legalább 11 mintavételi pont legyen. A hajtóműtől X távolságban elhelyezett mérősíkot 3 szektorra kell osztani. Ezek határvonalát a kiáramló gáz tengelyvonala körül elhelyezkedő körök jelölik ki, amely körök sugara: R1 = 0,05X R2 = 0,09X Minden szektorban legalább 3 pontból kell mintát venni. Az egyes szektorban a minták száma közötti különbség 3-nál kisebb legyen. A tengelytől legtávolabb vett minták mintavételi pontjai a 0,11X és 0,16X közötti sugár mentén helyezkedjenek el. 5.1.2 Minta-szállító vezetékek A mintákat a mintavevő készüléktől vezetékeken keresztül kell továbbítani az analizátorok felé. A vezetékek belső átmérője 4,0-8,5 mm. A továbbítási útvonalnak a lehető legrövidebbnek kell lennie. Az áramlás mértéke biztosítsa, hogy a továbbítási idő 10 mp-nél kevesebb legyen. A vezetékben a hőmérsékletet (±10 °C pontossággal) 160 °C ±15 °C értéken kell tartani. Amikor a mintavétel a HC, CO, CO2 és NOx összetevők mérése céljából történik, akkor a vezeték rozsdamentes acél, vagy PTFE szénnel dúsított földelt cső legyen. 5.2 HC (Szénhidrogén) analizátor A minta össz szénhidrogén tartalmának mérését analizátor segítségével kell végezni, amelyben felmelegített láng ionizációs detektor (FID), elektródái között a hidrogén égési folyamatába lépő szénhidrogén tömeg arányával arányos ionizációs áram folyik. Az analizátor szükség szerűen tartalmazzon a mintában lévő gázok hőmérsékletét, illetve a minta, a kerülő ágon haladó minta, az üzemanyag és a hűtőgázok áramlási sebességét szabályozó elemeket, továbbá elemeket, amelyek biztosítják a mérési tartomány és a „zéró” effektív kalibrálás ellenőrzését. Megjegyzés. – Általános műszaki követelmények ezen függelék A mellékletében találhatók. 2007/70/II. szám 5.3 CO (szénmonoxid) és CO2 (széndioxid) analizátorok Ezen összetevők mérésére nem diffúziós infravörös analizátort kell alkalmazni, amely konstrukciója szerint párhuzamosan működő referencia és mintagáz cellákban energiaelnyelés különbség elvét hasznosítva mér, az ezen gáz alkotóelemek cellája, vagy cella csoportjai legyenek megfelelő érzékenységre hangolva. Az elemző alrendszer tartalmazza a minta, a zéró gáz és a végkitérést okozó gáz áramlásának szabályozásához és kezeléséhez szükséges összes funkciót. A hőmérséklet szabályozása annak megfelelő legyen, hogy száraz, vagy nedves állapotú mérést végeznek. Megjegyzés. – Általános műszaki követelmények ezen függelék „B” mellékletében találhatók. 5.4 NOx (nitrogénoxid) analizátor A nitrogénoxid (NO) koncentrációt a vegyi luminesszencia alapján kell mérni, amelynek megfelelően a reakcióba O3 adalékkal belépő NO sugárzási intenzitásának mértéke megfelel az NO koncentráció mértékének. A mérés elvégzése előtt az NO2 komponenst egy megfelelő hatékonysággal rendelkező konverterben NO komponensé kell átalakítani. A teljes NOx mérőrendszer foglalja magába az összes szükséges áramlási, hőmérsékletet, és egyéb paraméterek szabályozását biztosító berendezést és biztosítsa a mérési tartomány és a zéró kiegyenlítés szokásos eljárásának elvégzését, valamint az NO2 átalakítási hatékonyság ellenőrzést. Megjegyzés. – Az általános műszaki követelmények jelen függelék „C” mellékletében találhatók.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes